MLDataScientist/Wikipedia-uzbek-2024-05-01 huggingface dataset:
Bog'bon

Bogʻbon – bu odatda bogʻlarda yoki landshaftlarda oʻsimliklarni yetishtirish va saqlashga ixtisoslashgan shaxs. Bu kasb manzarali gullar yetishtirishdan tortib, meva-sabzavot yetishtirishgacha boʻlgan keng koʻlamli faoliyatni oʻz ichiga oladi. Bogʻbonlar ekologik barqarorlikka hissa qoʻshish va sogʻlom turmush tarzini targʻib qilishda hal qiluvchi rol oʻynaydi.

Bogʻdorchilikning tarixiy ahamiyati: 
Bogʻdorchilik ming yillar oldin paydo boʻlgan qadimiy faoliyatdir. U insoniyat sivilizatsiyasining ajralmas qismi boʻlib, oziq-ovqat, dorivor o'tlar va estetik zavq bilan taʼminlaydi.

Bogʻdorchilik dunyosidagi baʼzi muhim tarixiy onlar: 
Bobilning osilgan bog'lari: Koʻpincha qadimgi dunyoning yetti mo'jizasidan biri hisoblangan bu terasli bog'lar miloddan avvalgi 600-yillarda Mesopotamiyada qurilgan. Ularning aniq joylashuvi va mavjudligi tarixchilar orasida hali ham muhokama qilinayotgan boʻlsa-da, ular erta bogʻdorchilik ramzi hisoblanadi.

Versal bog'lari: 17-asrda André Le Notre tomonidan ishlab chiqilgan Fransiyadagi Versal bogʻlari rasmiy, geometrik tartiblari va favvoralari bilan mashhur.

Ingliz peyzaj bogʻi: 18-asrda Lancelot „Capability“ Brown va Humphry Repton kabi ingliz bogʻbonlari tabiat goʻzalligini oʻz ichiga olgan naturalistik landshaftlarni yaratish bilan bogʻ dizaynida yangilik qildilar.

Bogʻbonlarning roli va mas’uliyati: 
Bogʻbonlar bogʻlar, bogʻlar va landshaftlarni yaratish va saqlash uchun keng koʻlamli vazifalarni bajaradilar. Ularning asosiy majburiyatlari qatoriga quyidagilar kiradi:

Ekish: Bogʻbonlar iqlim, tuproq turi va estetika kabi omillarni hisobga olgan holda turli xil daraxtlar, butalar, gullar va boshqa oʻsimliklarni tanlaydilar va ekishadi.

Tuproqni boshqarish: Ular tuproqni tayyorlaydi va boyitadi, bu oʻsimliklarning sogʻlom oʻsishi uchun zarur oziq moddalar bilan taʼminlaydi.

Kesish: Bogʻbonlar o'simliklarning o'lchamlari, shakli va sogʻligʻini nazorat qilish uchun kesishadi.

Zararkunandalar va kasalliklarni boshqarish: Ular bogʻning sogʻligʻini himoya qilish uchun oʻsimlik kasalliklarini aniqlaydi va davolashadi.

Landshaft dizayni: Baʼzi bogʻbonlar landshaft dizayni boʻyicha ixtisoslashgan boʻlib, tashqi makon uchun tartib va ​​rejalarni yaratadilar.

Xulosa: 
Bogʻbonlar atrof-muhitni asrashga hissa qoʻshish bilan birga tabiat goʻzalligini hayotimizga olib keladigan shaxslardir. Ular oʻzlarining fidoyiliklari, bilimlari va ijodkorliklari orqali atrofimizni obod etuvchi bogʻlar va landshaftlarni yaratadilar va ularga xizmat koʻrsatadilar. Bogʻbonlar nafaqat oʻsimliklarni parvarish qiladilar, balki odamlar va tabiat oʻrtasidagi chuqurroq aloqani rivojlantiradilar.

Manbalar: 

 Chatto, B. (2002). Beth Chattoʻs Gravel Garden: Drought-Resistant Planting Through the Year. Cassell.
 Hunt, J. (2015). The Making of the English Gardener: Plants, Books, and Inspiration, 1560-1660. University of Pennsylvania Press.
 Historic Royal Palaces. (n.d.). The Gardens at Hampton Court Palace. https://www.hrp.org.uk/hampton-court-palace/visit/the-gardens/
 The Trustees of Reservations. (n.d.). Capability Brown. https://thetrustees.org/content/capability-brown/
Butunjahon tozalik kuni

Butunjahon tozalik kuni–dengiz axlatlari muammosini oʻz ichiga olgan va barcha qattiq chiqindilar muammosiga qarshi kurashishga qaratilgan har yili oʻtkaziladigan global ijtimoiy harakat dasturidir. Ushbu ijtimoiy harakat Let's Do It! World xalqaro tashkiloti tomonidan tashkil qilinadi. Tashkilotning bosh ofisi Estoniya poytaxti Tallin shahrida joylashgan.

Butunjahon tozalik kuni sochilib yotgan chiqindilarni tozalash va yigʻish mashgʻulotlarini har bir vaqt mintaqalari boʻylab oʻz ichiga oladi. Atrof-muhitni tozalash tadbiri Gavayi va Amerika Samoasidagi kun yakunlanadigan vaqt qadar har bir davlatda davom etadi.

Maqsadi 

Butunjahon tozalik kuni har yili sentyabr oyining uchinchi shanbasida 24 soat davomida oʻtkaziladi. Butunjahon tozalik kuni jamiyatning barcha qatlamlarini, tozalash tadbirlarida faol ishtirok etishga safarbar qilish orqali chiqindilarni notoʻgʻri joyda qoldiris oqibatu haqida xabardorlikni oshirishga qaratilgan. Insonlar, hukumatlar, korporatsiyalar va tashkilotlarni tozalash ishlarida qatnashishga va notoʻgʻri joyga tashlangan chiqindilar bilan kurashish uchun yechim topishga chaqiriladi. Butun dunyoda Butunjahon tozalik kuni tadbirlarini tashkil etuvchi va oʻtkazuvchi koʻplab tashkilotlar mavjud. Xalqaro Yer kuni singari, Butunjahon tozalik kuni ham betaraf, siyosatga aloqasi yoʻq va hech qanday davlat yoki global siyosiy partiya yoki muayyan mafkura bilan bogʻliq emas.

Tarixi 
Birinchi marotaba Butunjahon tozalik kuni 2018-yil 15-sentabrda boʻlib oʻtgan, biroq u avvalgi global tozalash ishlari muvaffaqiyatiga asoslanadi. 2018-yilgi Butunjahon tozalik kunining maqsadi dunyo aholisining 5 foizini (yoki taxminan 380 million kishi) jalb qilish edi biroq saʼy-harakatlar kutilgan natijada bermagan boʻlsa-da, butun dunyo boʻylab 18 million odamni bevosita birlashtirdi.

2019-yilgi Butunjahon tozalik kuni 19-sentabrda, Xalqaro tinchlik kuni va 2019-yil sentabrdagi Global iqlim zarbasi kuniga toʻgʻri keldi.

Global tozalash ishlari insoniyat tarixi davomida turli xil koʻrnishlarda boʻlgan, ayniqsa zilzilalar, toshqinlar va kuchli tsunamilar kabi keng koʻlamli falokatlardan keyin tozalashlar birinchi koʻrinishidir.

Zamonaviy tarixda bu saʼy-harakatlar odatda turli xalqaro tashkilotlar va Nodavlat notijorat tashkilotlari, masalan,
Xalqaro Qizil Xoch va Qizil Yarim Oy Harakati, Oksfam va boshqa insonparvarlik yordami tashkilotlari koʻmagida, odatda urush yoki muammodan aziyat chekkan hududlarda jabr koʻrgan aholi tomonidan amalga oshiriladi. Bularga minalardan tozalash, plyajlarni tozalash va boshqa kiradi.

Ishtirokchilar 
Butunjahon tozalik kuni ishtirokchilari odatda volontyorlar boʻlib, Nodavlat notijorat tashkilotlari bilan hamjihatlikda xabardorlikni oshirish, tashkil qilish va xayriya uchun pul mablagʻlarni yigʻishda koʻmak berishadi.

Manbalar 

Iqlim o'zgarishlari
Iqlim
Volontyorli
Sentabrdagi hodisalar
Ekologiya
Qozoqboy Yoʻldoshev

Qozoqboy Yo‘ldoshev (1949-yil, Sirdaryo)  — adabiyotshunos olim, pedagogika fanlari doktori, O‘zbekiston Yozuvchilar uyushmasi a’zosi, Alisher Navoiy nomidagi Toshkent davlat o‘zbek tili va adabiyoti universiteti professori.

Ta’lim 
Qozoqboy Yo‘ldoshev 1949-yil 9-mayda Sirdaryo viloyatida tug‘ilgan. 1956–1966-yillarda Boyovut tumanidagi 8-o‘rta maktabda tahsil olgan.1966–1970-yillarda G‘afur G‘ulom nomidagi Sirdaryo davlat pedagogika institutining o‘zbek filologiyasi fakultetini imtiyozli bitirgan.

Faoliyati 
1970–1977-yillarda Guliston tumanidagi 1–15-maktablarda til va adabiyot o‘qituvchisi. 1977–1979-yillarda 9-hunar texnika bilim yurtida o‘quv bo‘limi mudiri ,direktor o‘rinbosari lavozimida faoliyat yuritgan. 1980–1985-yillarda O‘zkompartiya Guliston raykomida instruktor, qishloq xo‘jalik xodimlari kasaba uyushmasi Guliston raykomi raisi, "Qizil tong" kolxozi parkomi kotibi lavozimlarida ishladi. 1986–1994-yillarda Guliston davat universtiteti o‘qituvchisi, katta o‘qituvchisi, dotsent, "Pedogogika va boshlang‘ich ta’lim metodikasi" kafedrasi mudiri, "O‘zbek filologiyasi" fakulteti dekani lavozimlarida mehnat qildi.  

1994-yildan 1998-yilgacha Qori Niyoziy nomidagi O‘zbek pedagogika fanlari ilmiy-tadqiqot institutida bo‘lim mudiri, ilmiy ishlar bo‘yicha direktor o‘rinbosarlari bo'lib ishlagan.1998-yilning aprelidan 2000-yilning avgustigacha O‘zbekiston Milliy universtiteti "O‘zbek filologiyasi" fakulteti dekani bo‘ldi. Shundan so‘ng Qozoqboy Yo‘ldoshev hozirga qadar "Matnshunoslik,milliy uyg‘onish davri va hozirgi o‘zbek adabiyoti" kafedrasi professori bo‘lib ishlaydi.

Ilmiy faoliyati 
1985-yilda "O‘zbek sovet satirik hikoyalarida xarakter tasviri evolug‘iyasi" mavzusida filologiya fanlari nomzodi, 1997-yilda esa "Yangicha pedagogik tafakkur va umumta’lim maktablarida adabiyot o‘qitishning ilmiy-metodik  asoslari" mavzusida pedagogika fanlari doktori ilmiy darajalari uchun dissertatsiya yoqladi. 2000-yilda professor ilmiy unvoniga sazovor bo‘ldi. Qozoqboy Yo‘ldoshev ilmiy rahbarligida 3 nafar fan doktori, 8 nafar fan nomzodi va filologiya fanlari bo‘yicha falsafa doktori tayyorlangan. U hozirgi kungacha 35 ta kitob va 393 nomda ilmiy maqolalar muallifidir,

Kitoblari 

 Kiyik so‘qmoqdagi yo‘lovchi (2014);
 So‘z yolqini (2018);
 Jilovlanmagan tafakkur mahsuli (2024).

Havolalar  
Qozoqboy Yo‘ldoshev bilan intervyu↓
https://www.youtube.com/hashtag/qalampiruz

Rost24OFFICAL yutub kanaliga bergan intervyusi.
https://www.youtube.com/watch?v=_Ro6EhKnZlw

Manba 
Oʻzbek adabiyoti antologiyasi.-Toshkent: Adabiyoti sanʼati.-2022.-276 b.

Oʻzbekiston yozuvchilari uyushmasi aʼzolari
Rustam Dehoti

Rustam Abdusalomovich Dehoti (1944-yil 25-may, Samarqand) – tilshunos, filologiya fanlari nomzodi (1986), dotsent (1987).

Hayoti 
Rustam Dehoti 1944-yil 25-mayda Oʻzbekiston Sovet Sotsialistik Respublikasining Samarqand shahrida, tojik yozuvchisi Abdusalom Pirmuhammadzoda Dehotiy oilasida tugʻilgan. Otasi asosan Oʻzbekiston SSRda yashab ijod qilgan va oʻz asarlarida „Pirmuhammadzoda“, „Navqalam“, „Hardamxayol“, „Dehotiy“ taxalluslarini qoʻllagan. U Oʻzbekiston pedagogika akademiyasida tahsil koʻrgan. Rustam Dehoti oʻrta maktabni tugatgach Dushanbe Davlat pedagogika universitetiga oʻqishga kiradi. 1971-yilda T. G. Shevchenko nomidagi Dushanbe Davlat pedagogika universitetini nemis tili fakultetini tamomlagan.

Rustam Dehoti 1971—1976-yillarda chet tillari kafedrasi assistenti, 1976—1978-yillarda chet tillar fakulteti dekanining oʻquv ishlari boʻyicha oʻrinbosari lavozimlarida faoliyat yuritgan. 1978—1986-yillarda T. G. Shevchenko nomidagi Dushanbe Davlat pedagogika universitetida chet tillar fakulteti dekani boʻldi. U 1981—1984-yillarda T. G. Shevchenko nomidagi Dushanbe Davlat pedagogika universiteti aspiranti sifatida faoliyat yuritgan. 1987-yildan T. G. Shevchenko nomidagi Dushanbe Davlat pedagogika universiteti nemis tili kafedrasi dotsenti boʻlgan. 1982—1990-yillarda SSSR va Germaniya Demokratik Respublikasi doʻstlik jamiyati Dushanbe boʻlimi mas’ul kotibi boʻlgan. 1986—1995-yillarda Tojikiston Davlat universiteti chet tillar fakulteti dekani lavozimida ishlagan. Shuningdek, Sadriddin Ayniy nomidagi pedagogika universitetida dekan boʻlgan. 1993—1994-yillarda Sadriddin Ayniy nomidagi Tojikiston davlat pedagogika universitetida oʻqituvchi boʻlib ishlagan. 1995—1998-yillarda Sadriddin Ayniy nomidagi Tojikiston davlat pedagogika universiteti nemis tili kafedrasi mudiri boʻlgan.

Rustam Dehoti 13 dan ortiq ilmiy, ilmiy-metodik maqolalar va oʻquv qoʻllanmalar muallifi hisoblanadi. Germaniya va Tojikiston oʻrtasidagi adabiy aloqalar masalalari boʻyicha ilmiy ishlar yozgan. Rustam Dehoti 2006-yilda „Tojikiston taʼlim aʼlochisi“ medali bilan mukofotlangan.

Manbalar 

Samarqandda tugʻilganlar
Yashayotgan insonlar
1953-yilda tugʻilganlar
27-noyabrda tugʻilganlar
Rayan King (Kanada futboli)

Ryan King (1988-yil 21-aprel sanasida tugʻilgan) – Kanada futbol ligasining (CFL) Edmonton Eskimos jamoasida sakkiz mavsum oʻtkazgan sobiq Kanadalik futbolchi.

Ilk faoliyati 
King 2001-2003-yillar oraligʻida Bev Facey Falcons oʻrta maktab jamoasida futbol faoliyatin boshlagan. Bu vaqt ichida maktab jamoasi Falcons bilan shahar chempionligini qoʻlga kiritadi. 2004 -2007-yillar oraligʻida esa King Kanada oʻsmirlar futbol ligasida (CJFL) Edmonton Wildcats jamoasida safida himoyachi sifatida oʻz faoliyatin boshlaydi. Bu jamoada safida King 169 ta toʻp kiritadi va CJFL yilning eng yaxshi himoyachisi deb topildi.

Kollejdagi faoliyati 
2008-yildan 2010-yilgacha boʻlgan vaqt oraligʻda King Sent-Mery's Huskies jamoasi safida himoyachi sifatida kollejdagi faoliyatini. 2009-yilda Atlantic University Sport (AUS) futbolda birinchi deb topilgan va 2009 -2010-yillarda jamoa sardor boʻlib oʻynagan. 2010-yil davomida King 114 ta toʻp bilan maktabda toʻp urish boʻyicha rekortchisiga aylanadi. MDH tomonidan oʻrnatilgan, malum bir qoidasi tufayli King Sent-Mery'sdagi oxirgi yillarida kollej futbolini oʻynay olmadi.

Professional faoliyati 
Teylor Inglis Edmonton Eskimoslar safidan nafaqaga chiqqanida soʻng, Kingdan uning oʻrnida qolishni soʻraydi. Maʼlumot uchun King va Inglis ilgari CJFLning Edmonton Wildcatsda jamoasida birga oʻynashgan. King Eskimoslar tomonidan 2012-yilgi CFL loyihasining beshinchi bosqichida umumiy tanlov bilan 38 chi oʻyinchi sifatida tanlangan. Jamoaga kelgunga qadar King jamoadagi oʻrin uchun bir nechta boshqa oʻyinchilar bilan raqobatlashadi, King 2012-yilgi mavsum uchun jamoda boshlangʻich mashhulotlarni boshlaydi. Yangi mavsumida King 15 ta oʻyin oʻtkazadi va ular orasida 7 ta kuchliy jamoalar bilan oʻyin oʻtkazadi va bir marotaba magʻlubiyatga uchraydi. 13-oktabr kuni Eskimoslar safida 16-tur doirasida utkazilgan Saskachewan Roughridersga qarshi oʻyinda King yelkasidan jarohat oladi, mavsumni yakunlay olmaydi va toʻqqizta oʻyinni oʻtkazib yuborishga majbur boʻladi. 2013-yilgi mavsum boshida jamoasi safidagi oʻzining pozitsiyasiga yana qaytadi va sakkizta kuchliy jamoalar bilan oʻyinini oʻtkazadi.

King 2014-yil 17-aprelda Eskimoslar jamoasi bilan tuzgan shartnomani 2015-yil mavsum oxirigacha uzaytiradi. 2014-yilda toʻqqizta jamoa bilan oʻyin oʻtkazgan soʻng, Mavsumdagi ikki ta oʻyinni oʻtkazadi. 2021-yil 13-aprelda futbolchilik faoliyatini yakunlashini eʼlon qildi.

Murabbiylik faoliyati 
2014-yilda King „Edmonton Wildcats“ jamoasiga murabbiy boʻlib keladi, shu tariqa havaskor futbol murabbiylik faoliyatini boshlaydi. U dastlab himoyachilar bilan mashhulot olib boradigan murabbiy boʻladi, shu uchun ham birinchi navbatda jamoaning himoyachilari bilan mashhulotlar olib borgan.

Mukofot va sovrinlar 
King 2018-yilda Tom Pate Memorial mukofoti bilan taqtirlanadi.

Manbalar 

Yashayotgan insonlar
1986-yilda tugʻilganlar
Sidneydan kelgan sportchilar
Edmontonlik Kanada futboli odamlari
Kanada futboli himoyachilari
Date (Xokkaydo)

— Yaponiyaning Xokkaydo orolidagi Iburi subprefekturasida joylashgan shahar. 1869-yilda Date klani tomonidan asos solingan. 1972-yil 1-aprelda unga shahar maqomi berildi.

Tarixi 
Date hududidan Jomon davriga oid turar-joy qoldiqlari topilgan. Xokkaydoning tub aholisi boʻlgan Aynular ham 20-asr boshlariga qadar Date yaqin atrofidagi boshqa manzilgohlarda istiqomat qilib, Yaponiya jamiyatiga assimilyatsiya qila boshlagan.

Hududning nomi Xonsyu orolidagi Fukusima shahrida 12-asrda hokimiyat tepasiga koʻtarilgan Date klanidan olingan. Edo davridan oldin ularning markaziy qal’asi Fukusimaning Date tumanidagi Yanagava qal’asi edi. Qal’a keyinchalik Senday nomi bilan ataladi. Date klani butun Miyagi prefekturasini hamda Ivate prefekturasining janubiy qismini boshqargan va eng nufuzli daimyolardan biri boʻlgan.

Meiji davrida koʻplab samuray klanlari, shu jumladan Date klani ham Meiji islohotining siyosiy oʻzgarishlari tufayli oʻz hududlarini boy beradi. Shu sababli, 1869-yilda Watari shahridan Date klanining boʻgʻinlaridan biri boʻlgan urugʻ oʻsha paytda hali rivojlana boshlamagan Xokkaydoning janubiy qirgʻoqlariga koʻchib boradi. Date shahriga shu tariqa asos solindi.

2006-yil 1-martda Usu tumanining Otaki qishlogʻi Date shahri bilan birlashtirildi.

Geografiyasi 

Date shahri Usu togʻining (choʻqqi balandligi 702 metr) yonbagʻrida joylashgan. Shahardan Osaru daryosi oqib oʻtadi.

Shahar va qishloqlarning birlashishlari natijasida Date shahrini ikki qismga ajratish mumkin mumkin: Otaki oʻrmoni hududi va eski shahar hududi. Otaki oʻrmoni hududida Sankaydaki sharsharasi va Shirakinu daryosi oʻzani joylashgan. Eski shaharda esa samuraylar tomonidan qurilgan tarixiy binolar mavjud. Ulardan eng mashhuri Usu-Zenkou ibodatxonasidir.

Taʼlim 
Date shahrida 7 ta boshlangʻich, 4 ta oʻrta va 3 ta yuqori maktablar mavjud.

Shu jumladan:

 Date Kairai yuqori maktabi
 Midorigaoka yuqori maktabi
 Datekotoyogo maxsus yuqori maktabi

Transport 
Date shahrida 37-sonli va 453-sonli Yaponiya milliy avtomagistrallari tutashadi. Shaharga avtomagistraldan Date almashinuv yoʻli yoki JR Xokkaydo tomonidan boshqariladigan Date-Mombetsu stantsiyasi orqali kirish mumkin.

Manbalar

Tashqi havolalar 

 Rasmiy sahifa
Narzulla Haydariy

Narzulla Haydariy (1900-yil 10-sentyabr, Samarqand, Rossiya imperiyasi – 1938-yil, Dushanbe, Tojikiston SSR, SSSR) – tojik adabiyotshunosi, tarjimon. U tojik filologiyasi asoschilaridan biri.

Hayoti 
Narzulla Haydariy 1900-yil 10-sentyabr kuni Rossiya imperiyasiga qarashli boʻlgan Samarqand viloyatida tugʻilgan. U oʻrta maktabni tugatgach, 1918-yili Boku davlat pedagogika institutiga qabul qilinadi. Ushbu oliygohni 1922-yilda muvaffaqiyatli tamomlaydi. 1923-yilda Oʻrta Osiyo davlat universitetining sharqshunoslik fakultetida oʻqituvchilik qilgan. Ushbu oliygohda 1927-yilgacha faoliyat yuritgan. 1928-yilda Tojikiston maorif komissariati huzuridagi ilmiy kengashga aʼzo boʻladi. Narzulla Haydariy 1930-yil Stalinobod (hozirgi Dushanbe shahri)ga koʻchib keladi. Bundan soʻng, Tojikiston maorif komissariati huzuridagi ilmiy-tadqiqot institutining tojik tili boʻlimiga rahbarlik qilgan. U 1932-yil Rossiya fanlar akademiyasining Tojikistondagi filialining adabiyot kafedrasi mudiri etib tayinlanadi. Narzulla Haydariy 1933-yildan 1938-yilgacha Dushanbe davlat pedagogika institutida tarix fanidan dars bergan. Narzulla Haydariy 1938-yilda Tojikiston SSR tarkibidagi Dushanbe shahrida vafot etadi.

Ijodi 
U 20-asrning 20-yillarida ijodga kirib kelib, tojik tili va adabiyoti, uning imloviy qoidalari hamda uning terminologiyasi haqida izlanishlar olib bordi. U 1932-yilda chop etilgan „Ruscha-tojikcha lugʻat“ni tuzishda bevosita ishtirok etgan. Narzulla Haydariy ikki fors shoirlari Abulqosim Firdavsiy va Sadriddin Ayniyning toʻliq hayoti va ijodini oʻrganib chiqadi. Izlanishlari natijasida, maqolalarining 1933-yilda tojik ommaviy axborot vositalarida eʼlon qiladi. Narzulla Haydariyning 1930-yilda „Mehnat bilimi“ nomli kitobi nashrdan chiqqan.

Manbalar 

Samarqandda tugʻilganlar
KWord

KWord – eskirgan matn protsessori, nashriyot ilovasi hisoblanib,
KOffice toʻplamining bir qismidir. Uning oʻrnini yangilangan Calligra Suite ofis toʻplamining Calligra Words ilovasi egalladi.

Tarix 
KWord ilovasi Reginald Stadlbauer tomonidan 1998-yilda KOffice loyihasining bir qismi sifatida FrameMakerdan freymlaridan foydalanish kabi bir nechta gʻoyalardan ilhomlangan holda yaratilgan. Muallif ilova va uning manba kodi birinchi tartibli emasligini tan oldi, chunki bu uning eng birinchi obyektga yoʻnaltirilgan dasturlash asosida ishlab chiqqan ilovasi edi.

2012-yilgacha KWord KOffice ofis dasturlari toʻplamining qolgan ilovalari bilan birga faol ravishda ishlab chiqildi. KOffice 2.4 dan boshlab ishlab chiquvchilar har olti oyda yangi KOffice versiyalarini chiqarishni maqsad qildilar. Ammo KOffice ilovasida 2012-yil mart oyining oʻrtalaridan beri hech qanday oʻzgarishlar sodir boʻlmadi.

2012-yil avgust oyida ikkita kichik xatolikdan soʻng koffice.org veb-sayti 2012-yil sentabr boshida almashtirildi. 2012-yil 22-oktabrda KDE KOfficeni veb-sayt vositalari roʻyxatidan olib tashladi.

Imkoniyatlari 
KWorddagi matn joylashuv sxemasi freymlarga asoslangan boʻlib, Adobe tomonidan yaratilgan FrameMakerga oʻxshash yaratilgan. Ular sahifaning istalgan joyiga joylashtirilishi mumkin va matnlar, grafika va obyektlarni oʻz ichiga olishi mumkin. Har bir yangi sahifa yangi freymdir, biroq matn KWord freymlarini bir-biriga bogʻlash imkoniyati bilan qoʻyilishi mumkin. Ushbu freymlardan foydalanish KWordda murakkab grafik sxemalarni osonlik bilan yaratish mumkinligini anglatadi.

Koʻpgina kompyuter nashriyot ilovalari xuddi KWord kabi freymlardan foydalanadi, ammo ushbu ilovalar foydalanuvchiga hujjat strukturasini loyihalash imkonini beruvchi asosiy sahifalar deb ataladigan konsepsiyadan foydalanadi. Biroq, KWord ishlab chiquvchilari freymlardan nusxa koʻchirish va yangi sahifa yaratilganda, masalan, sahifa uchun juda koʻp matn boʻlganda, ularning joylashuvi bilan asosiy sahifalarda foydalanish mumkin boʻlgan varianti sifatida freymlardan foydalanish imkoniyatini ishlab chiqdilar.

Manbalar 

Dasturiy taʼminot
KDE
Tianjin Binhai kutubxonasi

Tianjin Binhai yangi hudud kutubxonasi - (xitoycha: 天津滨海新区图书馆) taxallusi Koʻz boʻlgan, Xitoyning Tianjin shahridagi kutubxona. U Binhai madaniyat markazining bir qismi bo'lib, uning beshta markaziy diqqatga sazovor joylaridan biri hisoblanadi.

Arxitekturasi va tavsifi 
Besh qavatli kutubxonaning umumiy maydoni 33,700 m.kv ni tashkil etadi. Kutubxona ichida poldan shiftgacha 1,2 million kitob sig‘adigan terasli kitob javonlari hamda markazda 110 kishiga mo‘ljallangan auditoriya vazifasini bajaradigan katta, yorug‘ shar mavjud. Kutubxona "Yomon ko'z" laqabini olgan, chunki irisga o'xshab ko'rinadigan sharni parkning tashqarisidan ko'z shaklidagi teshik orqali ko'rish mumkin.

Ochilish kunidan keyingi birinchi haftada kuniga taxminan 10,000 kishi kelganligi sababli tashqarida navbatlar paydo bo'lgan.

Birinchi va ikkinchi qavatlarda, asosan, dam olish joylari va o'qish zallari mavjud. Yuqori qavatlarda kompyuter xonalari, majlislar o'tkaziladigan zallar va ofislar mavjud. Kutubxonaning tomida, shuningdek, ikkita sayvon ham mavjud. Kutubxonani tezda tugatish to'g'risidagi  rasman tasdiqlangan qaror va hujjatlar bilan ziddiyat tufayli, asosiy atriumdan kitob saqlash maqsadida foydalanish mumkin emas edi, lekin tokchalarning yuqori qavatlariga kirishni ta'minlaydigan xonalar qurilmagan va ochilish kuni fotosuratlari uchun javonning orqa tomoniga kitob tikanlari bosib yopishtirilgan.

Qurilishi 
Kutubxona Rotterdamda joylashgan MVRDV arxitektura firmasi hamda Tyanjin shaharsozlik va loyihalash instituti (TUPDI), mahalliy meʼmorlar guruhi bilan birgalikda loyihalashtirilgan. Mahalliy hukumat tomonidan qurilish jadvali qat'iy bo'lganligi sababli, loyiha dastlabki chizmalaridan boshlab uch yil ichida eshiklari ochilishigacha o'tadi. Ushbu kutubxona 2017-yil oktyabr oyida ochilgan.

Manbalar

Tashqi havolalar 

 
 Official page  of the library at Binhai Cultural Center  
 Image gallery at CNN
Kutubxona
Xitoy